અમદાવાદ: 2015માં 25મી ઓગસ્ટે હાર્દિકે જીએમડીસી ગ્રાઉન્ડમાં સંમેલન કર્યું હતું ત્યારે તેની સાથે તેના દાવા મુજબ 25 લાખ પાટીદારો હાજર રહ્યા હતા. પરંતુ એજ હાર્દિક આજે અમદાવાદમાં ઉપવાસ કરી રહ્યો છે ત્યારે ચિત્ર એકદમ બદલાઈ ગયું છે. તેની સાથે કોંગ્રેસના 4 ધારાસભ્યો સાથે આજે માત્ર 100 પાટીદારો જ હાજર છે. હાર્દિક આજે 25 ઓગસ્ટથી બપોર બાદ 3 વાગ્યાથી આમરણાંત ઉપવાસ કરવાનો છે. તેના ભાડાના ફાર્મ હાઉસ પર ઉપવાસ કરવાનો છે ત્યારે તેમાં સામેલ થવા માટે તેના નિવાસ સ્થાને પાટીદારોની પાંખી હાજરી જોવા મળી રહીછે. હાર્દિક ઉપવાસ કરે એ પહેલા જમણવાર પણ યોજાઈ રહ્યો છે.